I 1923 vant Lorentz Harboe Ree og Carl Buch en arkitektkonkurranse om nye aviskiosker for Narvesens kioskkompani. De vant med tegningene til den såkalte Tyrihans-kiosken, som ble oppført på ulike steder i landet. Per 2018 står et eksemplar av Tyrihans-kiosken i friluftsmuseet på Norsk Folkemuseum; den ble flyttet til museet i 1986 fra sin opprinnelige plassering på Carl Berners plass i Oslo og er den eneste av disse kioskene som fortsatt eksisterer.